4

organisasjonene understreker regjeringens motvilje mot fagforeningsmakt, og det - etter vårt syn - velfungerende trepartssamarbeidet. Vi stiller også spørsmålstegn ved om de lokale arbeidstilsyn har kompetanse, enn si ressurser, til å foreta slike vurderinger.

Selv om der er grundig dokumentert at avvikende arbeidstider har betydelige hels- eeffekter (bl.a. i rapporten 'Arbeidstid og helse', utarbeidet av Statens arbeidsmiljø - institutt i 2008), står det lite om dette i endringsforslagene. Natt- og turnusarbeid øker risikoen for psykisk sykdom, samt hjerte- og karlidelser. Statistikken viser at risiko for uønskede hendelser og ulykker øker med 50 %for ansatte som har vært på jobb i over åtte timer, og med 100 %for ansatte som har jobbet i mer enn 12 timer. Likevel legges det til rette for såkalte 'nordsjøturnuser' i stadig flere bransjer. Dette viser etter vårt skjønn at endringsforslagene er mer ideologi- enn faktabaserte. LO Trondheim ser ingen grunn til å utsette norske arbeidstakere for slike risikoer.

Det har i forkant av endingsforslagene kommet flere medieoppslag om tallrike brudd på arbeidsmiljøloven i det norske helsevesenet, noe som er blitt brukt som et argu- ment for å vanne ut loven. Nå har vi problemer med å se at omfattende brudd på en lov er noe godt argument for å fjerne den. Videre mener vi disse sakene ble tenden- siøst fremstilt i mediene. Det ble rapportert om 450.000 brudd på loven i helsesek- toren i 2013. Det er et stort tall, men det dreier seg likevel bare om litt over fire brudd per ansatt. Tallet sier heller ikke noe om hvor grove disse bruddene var. Konklu- sjonen her kan da like gjerne være at norske helseinstitusjoner er underbemannet.

### Søndagsarbeid

#### I notat fra Arbeids- og sosialdepartementet 11.06.14 foreslås følgende endringer i arbeidsmiljøloven:

##### 'Søndagsarbeid

- • endres fra forbud mot søndagsarbeid med mindre arbeidets art gjør det • endres fra forbud mot søndagsarbeid med mindre arbeidets art gjør det nødvendig til søndagsarbeid er tillatt når arbeidets art gjør det nødvendig.
- • særlig og tidsavgrenset behov kan arbeidsgiver pålegge søndagsarbeid. • særlig og tidsavgrenset behov kan arbeidsgiver pålegge søndagsarbeid. Dette krever i dag avtale med tillitsvalgte.
- • søndagsarbeid er tillatt kan arbeidstakeren i utgangspunktet arbeide • søndagsarbeid er tillatt kan arbeidstakeren i utgangspunktet arbeide annenhver søndag. Dette foreslås at dette som i dag kan gjennomsnittberegnes slik at arbeidstaker etter avtale arbeider halvparten av alle søndagene i perioden. Dagens begrensning om at hver tredje søn- eller helgedag må være fri fjernes.'

Å tillate og legge til rette for mer søndagsarbeid har etter vårt syn så å si utelukkende negative konsekvenser. Arbeidstakerne får mindre eierskap til egen fritid, søndags- arbeidet for dem som faktisk må være på jobb blir dårligere betalt, og samvær med familien blir vanskeligere for mange. Dette er spesielt aktuelt i dagligvarebransjen, der 70 %av arbeidskjøperne har sagt at de ikke ønsker søndagsåpne butikker (tall fra Norsk Ledelsesbarometer, 2013), fordi dette ikke vil øke omsetningen, men spre den utover døgnet. Likevel er markedet slik at dersom en større butikkjede velger å holde åpent på søndager, må de andre følge etter. Dette vi føre til at flere arbeids- takere må jobbe til ukurante tider, og til at varene blir dyrere. I Danmark førte tilsvar- ende endringer i 2012 til at mange mindre butikker måtte legge ned. Vi kan ikke se annerledes på det enn at søndagsåpne butikker vil være til fordel for de få, og til ulempe for de mange.

Høringsuttalelse fra LO i Trondheim til regjeringens forslag til endringer i arbeidsmiljøloven - 02.09.14